કેન્દ્રીય પર્યાવરણ મંત્રાલય હવે વાઇલ્ડ લાઇફ સૅન્ક્ચ્યુઅરીઝ, નૅશનલ પાર્ક અને ઇકો-સેન્સિટિવ ઝોનમાં કે એની નજીકના વિસ્તારના ટાઉનશિપ, બિલ્ડિંગ્સ કે બાંધકામના પ્રોજેક્ટ્સ માટે મંજૂરીનાં ધોરણો હળવાં કરવા વિશે વિચારી રહ્યું છે. ટૂંક સમયમાં જ નિવાસી અને વેપારી બિલ્ડિંગ્સ, ટાઉનશિપ, હોટેલ્સ, હૉસ્પિટલ્સ અને પાર્ક જેવા પ્રોજેક્ટ્સ માટે મંજૂરી મેળવવા માત્ર સંબંધિત રાજ્ય સરકારની મંજૂરી મેળવવાની રહેશે. પર્યાવરણ સુરક્ષા ધારા-૧૯૮૬ હેઠળ કેન્દ્ર પાસેથી એન્વાયર્નમેન્ટ ક્લિયરન્સની મંજૂરી મેળવવાની રહેશે નહીં.